Diari Oficial de la Generalitat Valenciana


Sumari del DOGV 6320, del 28-07-2010 (2010/8498)

ORDE 25/2010 de 14 de juliol, de la Conselleria d'Agricultura, Pesca i Alimentació, per la qual es desplega el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010 (núm. 4398, BOE 65. de 16.03.2010).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6320

Data del DOGV
:   28-07-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/8498


Data del document
:   14-07-2010

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * legislació
    * floricultura
    * associació professional
    * ajuda a l'agricultura
    * agrupació de productors agraris
    * promoció del comerç

ORDE 25/2010 de 14 de juliol, de la Conselleria d'Agricultura, Pesca i Alimentació, per la qual es desplega el procediment de gestió de les ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector, contingudes en el Reial Decret 202/2010 (núm. 4398, BOE 65. de 16.03.2010). [2010/8498]
En el Reial Decret 202/2010, d'1 de març, s'establixen les bases reguladores per a la concessió d'ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector.
En la seua disposició final segona s'indica que l'atorgament de les ajudes relatives a millorar la comercialització, a fomentar la producció de productes de qualitat i a la formació i promoció quedava condicionat a la publicació del número de registre de sol·licitud d'exempció comunitari. A fi de garantir el compliment d'estes normes, i com a conseqüència de l'intercanvi d'informació amb la Comissió Europea en el procés de compatibilització de l'ajuda, ha sigut necessari modificar este reial decret.
En concret, ha sigut necessari eliminar la línia d'ajudes relatives a la promoció, ja que la seua inclusió dificultava enormement el procés de compatibilitat i, a més, a fi de complir les disposicions del Reglament (CE) núm. 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses dedicades a la producció de productes agrícoles i pel qual es modifica el Reglament (CE) núm. 70/2001 en la línia d'ajudes a la formació s'ha eliminat el requisit de ser soci d'una agrupació de productors per a poder beneficiar-se d'esta ajuda. En conseqüència, s'ha incrementat el límit conjunt de les ajudes.
Tot això s'ha plasmat en la publicació d'un nou reial decret, el Reial Decret 863/2010, de 2 de juliol, pel qual es modifica el Reial Decret 202/2010, d'1 de març, pel qual s'establixen les bases reguladores per a la concessió d'ajudes a les agrupacions de productors de plantes vives i productes de la floricultura per a millorar la producció, la comercialització i la formació del sector.
En el seu l'article 17 del Reial Decret 202/2010, s'atribuïx a les comunitats autònomes la recepció de les sol·licituds, la seua tramitació i resolució i el control i el pagament de les ajudes.
Per mitjà d'esta orde es regula el procediment de gestió de les ajudes per a les agrupacions de productors de plantes vives i productes de la floricultura reconegudes de conformitat amb la normativa comunitària corresponent o amb el Reial Decret 233/2002, d'1 de març, i l'activitat principal de les quals es desenvolupe a la Comunitat Valenciana.
Per això, i en virtut de les facultats que em conferix l'article 28e de la Llei 5/1983, de 30 de desembre, del Consell, i l'article 47.3 del text refós de la Llei d'Hisenda Pública de la Generalitat Valenciana,
ORDENE
Primer. Objecte
Establir el règim de gestió de les ajudes establides en el Reial Decret 202/2010, modificat per mitjà del Reial Decret 863/2010, de 2 de juliol, a les agrupacions reconegudes de productors de plantes vives i productes de la floricultura de la Comunitat Valenciana, en les condicions fixades en les directrius comunitàries sobre ajudes estatals al sector agrari i forestal 2007-2013 i en els articles 4, del Reglament (CE) núm. 1857/2006, de la Comissió, de 15 de desembre de 2006, i 15.4, del Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories).
Segon. Actuacions objecte de les ajudes
1. Les actuacions objecte d'ajuda seran les previstes en les seccions primera, segona i tercera del Reial Decret 202/2010, d'1 de març, d'acord amb les modificacions introduïdes per mitjà del Reial Decret 863/2010, de 2 de juliol.
2. No es consideraran subvencionables les despeses relacionades amb els contractes d'arrendament amb opció de compra, ni altres com ara impostos, marge de l'arrendador, costos de refinançament dels interessos, despeses generals i despeses d'assegurança.
3. Tampoc es consideren subvencionables la plantació de plantes anuals ni les actuacions que vulneren prohibicions o restriccions imposades en reglaments del Consell d'organitzacions comunes de mercat.
4. En les ajudes per a fomentar la producció de productes de qualitat no podran concedir-se ajudes destinades a sufragar part del cost dels controls realitzats pel mateix agricultor o fabricant. L'ajuda es concedirà en espècie per mitjà de servicis subvencionats i no podrà consistir en pagaments directes en efectiu als productors, i hauran d'estar a disposició de totes les persones amb dret a estes a la zona en qüestió, sobre la base de condicions definides objectivament. Les empreses de grandària superior a PIME quedaran excloses d'estes ajudes.
5. Les ajudes a la formació han d'estar a disposició de totes les persones amb dret a estes a la zona en qüestió, sobre la base de condicions definides objectivament.
Tercer. Quantia de les ajudes
Les ajudes consistiran en subvencions a les actuacions realitzades en el marc d'un pla d'acció, amb els límits i les quantitats establits en els articles 6, 9, 12, 13 i 15 del Reial Decret 202/2010, amb les modificacions introduïdes per mitjà del Reial Decret 863/2010, de 2 de juliol.
Quart. Sol·licitud i documentació
1. Les sol·licituds d'ajuda, acompanyades del pla d'acció, el contingut mínim del qual es detalla en l'apartat 2 de l'article 3 del Reial Decret 202/2010, amb les modificacions introduïdes per mitjà del Reial Decret 863/2010, de 2 de juliol, es tramitaran i es resoldran conjuntament en un únic procediment, d'acord amb el que s'establix en esta disposició, i s'hi adjuntarà la documentació que es determina en l'annex I d'esta orde.
2. Les sol·licituds es presentaran en dos exemplars en el Registre d'entrada de la Conselleria d'Agricultura, Pesca i Alimentació, o als llocs i pels mitjans a què es fa referència l'article 38.4, de la Llei 30/1992, de 26 de novembre.
3. El termini de presentació de sol·licituds per a l'any 2010 finalitzarà el 31 de juliol de 2010.
4. L'òrgan instructor, a l'efecte de les disposicions de l'article 17.3g de la Llei 38/2003, serà el Servici d'Indústries Agroalimentàries.
5. Una vegada presentada la sol·licitud, el beneficiari podrà executar les inversions i despeses sense esperar que la concessió d'ajuda es produïsca, i sense que això prejutge la decisió que finalment es prenga, que quedarà subjecta al resultat final d'una verificació detallada i al procés de valoració que es descriu en la base setena. Sense perjudici d'això, per a l'any 2010 les actuacions objecte de les ajudes hauran de realitzar-se després de l'entrada en vigor del Reial Decret 863/2010, de 2 de juliol, i fins al 31 de desembre de 2010.
6. La presentació de la sol·licitud implicarà l'autorització a la Conselleria d'Agricultura, Pesca i Alimentació per a demanar als organismes pertinents la certificació de compliment d'obligacions fiscals i davant de la Seguretat Social.
7. Caldrà acreditar, per mitjà de declaració responsable, la no-concurrència de cap de les circumstàncies previstes en els punts 2 i 3 de l'article 13 de la Llei 38/2003, General de Subvencions, aportar declaració responsable de compliment de la norma sobre integració de persones amb discapacitat o, si s'escau, l'exempció, i així mateix declaració de percentatge de treballadors discapacitats sobre plantilla total, tancada el 31 de desembre de l'any anterior al de la presentació de la sol·licitud d'ajudes, d'acord amb les disposicions del Decret 279/2004, del Consell.
8. Quan la despesa subvencionable supere l'import de 12.000 euros (per factura proforma i proveïdor) en el supòsit de subministrament de béns d'equip o prestació de servicis per empresa de consultoria o assistència tècnica, el beneficiari haurà de presentar com a mínim 3 ofertes de diferents proveïdors i l'elecció entre estes es realitzarà d'acord amb criteris d'eficiència i economia. Caldrà justificar en la fase de pagament de l'ajuda, amb una memòria explicativa, l'elecció quan no recaiga en la proposta econòmica més avantatjosa.
9. Si la sol·licitud no posseïx els requisits o no s'hi adjunta la documentació que resulte exigible o es considere necessària per a resoldre, de conformitat amb l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per mitjà de la Llei 4/1999, de 13 de gener, el Servici d'Indústries Agroalimentàries de la Conselleria d'Agricultura, Pesca i Alimentació requerirà el sol·licitant perquè en el termini de deu dies esmene la falta o adjunte tots els documents preceptius, amb la indicació que si així no ho fa se'l tindrà per desistit de la petició, amb resolució prèvia, que haurà de ser dictada en els termes que es preveuen en l'article 42 de la llei esmentada, de la directora general d'Empreses Agroalimentàries i Desenvolupament del Medi Rural.
Cinqué. Comissió d'avaluació i procés de valoració de les sol·licituds
1. La concessió de les ajudes es realitzarà per mitjà del procediment de concurrència competitiva a què es fa referència en l'article 22 de la Llei 38/2003, de 17 de novembre, General de Subvencions, ordenant els expedients de major a menor puntuació, d'acord amb els criteris de valoració que s'indiquen en el punt 1 de la disposició huitena.
2. Es crea una comissió de valoració formada per funcionaris al capdavant dels quals se situarà un president, amb nivell de cap d'àrea, el cap del Servici d'Indústries Agroalimentàries, que actuarà com a secretari, i un tècnic d'este mateix servici, designats per la directora general competent en indústries agroalimentàries, que serà l'encarregada de formular a esta la proposta pertinent de resolució de les ajudes.
Sisé. Criteris de valoració
1.Els expedients es puntuaran de la manera següent:
a) Forma jurídica: societat cooperativa o societat agrària de transformació: 1 punt.
b) Participació de dones en l'empresa superior al 30% del conjunt de treballadors: 1 punt.
c) Participació de jóvens (menors de 40 anys) en l'empresa superior al 30% del conjunt de treballadors: 1 punt.
d) Major nombre de productors associats: 1 punt.
e) Major valor de la producció comercialitzada de l'entitat: 1 punt.
2. En cas d'empat en la puntuació obtinguda, es prioritzarà les empreses que hagen acreditat un major percentatge de discapacitats amb relació a la plantilla, el 31 de desembre de l'any anterior al de la presentació de la sol·licitud d'ajudes, i si persistix la situació d'empat el desfarà la data anterior de presentació de la sol·licitud.
Seté. Resolució de les ajudes
1. La directora general d'Empreses Agroalimentàries i Desenvolupament del Medi Rural resoldrà les sol·licituds per delegació de la consellera d'Agricultura, Pesca i Alimentació.
2. El termini màxim per a notificar la resolució expressa serà de dos mesos comptadors des de la data de l'inici del termini de presentació de sol·licituds. La falta de resolució en termini tindrà efecte desestimatori, en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com també en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera i d'Organització de la Generalitat Valenciana. Si no es dicta una resolució expressa en el termini establit, les sol·licituds s'entendran desestimades, sense perjudici del que es dispose quan es dicte la resolució expressa.
Huité. Compatibilitat de les ajudes
Seran compatibles amb altres ajudes, d'acord amb les disposicions de l'article 15 del Reial Decret 202/2010, amb les modificacions introduïdes per mitjà del Reial Decret 863/2010, de 2 de juliol.
Nové. Requisits de notificació, comunicació o exempció
1. Les ajudes a les inversions en explotacions regulades en el Reial Decret 202/2010, modificat per mitjà del Reial Decret 863/2010, de 2 de juliol, s'han notificat a la Comissió Europea i han rebut la decisió de no plantejar objeccions al contingut del règim N 87/2010, per mitjà de la Decisió C (2010) 2602, de 28.04.2010.
2. Quant a les ajudes de millora de la comercialització, foment de productes de qualitat i formació:
- La Direcció General d'Agricultura i Desenvolupament Rural ha acusat recepció del formulari d'informació resumida, comunicat el 03.05.2010, i registrat amb el núm. XA44/2010, pel qual les autoritats espanyoles comuniquen a la Comissió el projecte d'ajuda Suport Tècnic al Sector de les Plantes Vives i la Floricultura.
- La Direcció General de Competència ha acusat recepció de la carta amb data 25.03.2010, registrada amb data 26.03.2010, en relació amb el règim d'ajudes SANI 4257 X154/2010 - Ajudes a les Agrupacions de Productors de Plantes Vives i Productes de la Floricultura: Millora de la Comercialització.
Desé. Sobre el termini per a la realització i justificació de les inversions.
1. La duració d'un pla d'acció serà com a mínim d'un any i com a màxim de tres. No obstant això, la gestió de les subvencions es realitzarà de forma anual.
2. El termini per a la justificació de les inversions anuals s'establirà en la mateixa resolució de concessió i es notificarà a l'interessat per mitjà d'esta.
3. Per al pagament de l'ajuda i la justificació de l'aplicació dels fons rebuts caldrà que, abans de la data establida en la resolució com a fi de la realització i justificació, les actuacions es troben totalment acabades, i els pagaments totalment justificats, per mitjà de factures i justificants de pagament, amb data posterior a la de la sol·licitud d'ajuda.
Onzé. Sol·licitud de pagament i justificació de les despeses
1. La sol·licitud anual de pagament de la subvenció, dirigida a la direcció general competent en indústries agroalimentàries, es presentarà abans de la data establida en la resolució de concessió en el Registre General de la Conselleria d'Agricultura, Pesca i Alimentació, o de qualsevol altra de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
2. El servici competent en indústries agroalimentàries de la Conselleria d'Agricultura, Pesca i Alimentació serà la unitat responsable de l'emplenament correcte dels expedients de pagament de les ajudes acollides a esta orde.
3. La justificació de la subvenció es realitzarà d'acord amb les disposicions de l'article 72 del Reial Decret 887/2006, de 21 de juliol, per mitjà de:
a) Una memòria descriptiva de les inversions i despeses realitzats, referida al pla d'acció aprovat.
b) Una relació classificada de les despeses i les inversions de l'activitat, amb identificació del creditor i del document, l'import, la data d'emissió i, si és el cas, la data de pagament (annex 11).
c) Les factures o els documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament. Quan alguna quantitat s'haja pagat en metàl·lic, que no podrà superar l'import de 500 euros per factura i tres mil euros per proveïdor, en la comptabilitat a què estiga obligada l'empresa es comprovarà que hi ha hagut una disminució patrimonial equivalent al pagament i, en tot cas, s'adjuntarà a les factures certificats de cobrament dels proveïdors o inclouran l'expressió «He rebut en metàl·lic», datades i firmades, amb el NIF del cobrador.
Dotzé. Reintegrament de les quantitats
Són causes de reintegrament les previstes en els articles 36 i 37 de la Llei 38/2003, de 17 de novembre, General de Subvencions.
Tretzé. Règim d'infraccions i sancions
El règim sancionador en la matèria regulada en esta orde serà l'establit en el títol IV de la Llei 38/2003, de 17 de novembre, General de Subvencions.
DISPOSICIONS FINALS
Primera. Delegació
Es delega en la directora general d'Empreses Agroalimentàries i Desenvolupament del Medi Rural la facultat per a concedir o denegar les ajudes, i se l'autoritza perquè dicte les resolucions i instruccions necessàries per al desplegament i l'execució d'esta orde.
Segona. Entrada en vigor
Esta orde entrarà en vigor a partir de l'endemà de la publicació en el Diari Oficial de la Comunitat Valenciana.
València, 14 de juliol de 2010
La consellera d'Agricultura, Pesca i Alimentació,
MARITINA HERNÁNDEZ MIÑANAANNEX 5 / ANEXO 5ANNEX 6 / ANEXO 6ANNEX 7 / ANEXO 7ANNEX 8 / ANEXO 8